**PROJEKTNI DAN – Biljni i životinjski svijet zavičaja**

Tema Projektnog dana održanog 15. travnja 2025.g. bila je "Biljni i životinjski svijet zavičaja". Voditeljice Morana Janić i Martina Trani temu su podijelile na kopnenu i vodenu floru i faunu te na zaštićene biljne i životinjske vrste zavičaja. Učitelji su imali mogućnost odabira jedne ili više vrsti biljaka ili životinja, kao i način realizacije odabrane teme. Kroz prezentacije, degustacije, kvizove, samostalni istraživački rad učenika te dolazak gostiju za pomoć pri realizaciji ovog dana, učenici su, kao i njihovi učitelji na zabavan način usvojili nova znanja, vještine te se zabavili i ugodno proveli
vrijeme.

**3.a razred - Tema "Zaštićene morske životinje našeg zavičaja"**

Učenici 3.a razreda sa razrednom učiteljicom Katjom Šegota i
učiteljicom talijanskog jezika Martinom Trani istraživali su temu
"Zaštićene morske životinje našeg zavičaja". Nakon istraživanja,
izradili su plakate u skupinama o sredozemnoj medvjedici, dobrom
dupinu, glavatoj i zelenoj želvi, periski i prstacu, koje su
prezentirali ostalim učenicima. Učiteljica Martina Trani izradila je
prezentaciju o zaštićenim morskim životinjama pomoću koje su učenici
ponovili i upotpunili svoje znanje. To su znanje pokazali na kvizu,
gdje su svi učenici bili vrlo uspješni. Na kraju su izrađivali veselu
morsku kornjaču od tvrdog papira.

**4.a razred - Tema "Travnjaci zavičaja"**

Voditelj i učitelj: Anja Novaković, Ina Plejić Morarević

Planiran je bio odlazak izvan škole u bližu okolicu u potrazi za
travnjakom. Učenici bi promatrali na 1m2 životnu zajednicu travnjaka,
rješavali i popunjavali nastavni listić. Izradili bi herbarij, te uz pomoć
programa Plantum - Plant Identifier saznali glavna obilježja izabrane
biljke. Obzirom na vremenske neprilike, učenici su izradili Power
Point prezentacije na temu Travnjak istražujući i pronalazeći podatke
u enciklopedijama i na internetu. Planiranu izvanučioničku aktivnost
će odraditi čim se ukaže prilika.

**4.b razred - Tema "Biljni svijet zavičaja"**

4.b razred su posjetili čuvari prirode Natura Histrice. Održali su predavanje i radionice o biljnom i životinjskom svijetu Istre.

**5.a razred - Tema "Leptiri"**

Za Projektni dan s temom „Biljni i životinjski svijet zavičaja“ učenici 5.a razreda bavili su se zanimljivim leptirima s područja Istre i Hrvatske. S učiteljicom likovne kulture Ivom Kuzmanović i učiteljicom hrvatskog jezika Lanom Ivanović izradili su crteže leptira flomasterima, istraživali su o različitim vrstama leptira i snimili audiozapise o njima. Saznali su zanimljive podatke o vrstama i životu leptira, a svi radovi objedinjeni su u njihovoj virtualnoj izložbi na web stranici Artsteps. Kao kreativnu igru na kraju su izradili memory kartice s crtežima znamenitih biljaka ili životinja Istre i igrali memory.

Link za izložbu:

<https://www.artsteps.com/view/67f3a25c1cd93b977800b247>

**5.b razred - Tema "Sova"**

Projektni dan 5.b razred obilježio je s razrednikom Tomislavom Zuletom istražujući temu "Sove". Učenici su pogledali poučni crtani film, izrađivali origami sove za bivšu razrednu učiteljicu Zoricu Osip (koja je bila u posjeti), a učitelj matematike Vlado Maružin uveo ih je u igru "Go". Svi su bili zadovoljni.

**6.a razred - Tema "Školjkaši" (dagnje i kamenice)**

Učenici 6.a razreda su s razrednicom Ticijanom Benčić i učiteljicom
glazbene kulture Elizabetom Gretom Petric pripremili prezentacije o
školjkašima (dagnje i kamenice) te izradili školjke od gline.

**6.b razred - Tema "Boškarin"
7.a razred - Tema "Divlja svinja"**

Učenici 6.b razreda s razrednikom Kristijanom Kešićem i
vjeroučiteljicom Zdravkom Fišić za Projektni dan škole istraživali su
temu "Boškarin", dok su za to vrijeme učenici 7.a razreda s
razrednicom Marijom Baškerom Mandić te učiteljicom tjelesne kulture
Danielom Štifanić-Fioranti istraživali temu "Divlja svinja".  Treći
školski sat održane su prezentacije učenika i Kahoot kviz, a za kraj
su učenici oba razreda uživali u degustiranju delicija od istarskog
boškarina i divlje svinje.

**7.b razred - Tema "Vodena flora i fauna"**

Učenici 7.b razreda su s razrednicom Ivom Maksić i učiteljem tehničke
kulture Dariom Vekićem obilježili Projektni dan istražujući temu
"Vodena flora i fauna" izradom akvarija te odlaskom u pulski Aquarium.
Učenici su napunili akvarij morskom vodom te ga ukrasili florom i
faunom koja
njemu pripada. Akvarij je izložen u tehničkom kabinetu. U 9:30 sati,
učenici su krenuli u obilazak Aquariuma gdje su znatiželjno promatrali
jadranski, mediteranski te tropski postav, slušali predavanje o
razmnožavanju meduza te posjetili dio Aquariuma unutar kojeg se nalaze
kornjače koje čekaju povratak u prirodni habitat. Obilazak je završio u 11 sati.

**8.a razred – Tema „Uljarice“**

Voditelji: Mario Mihaljčić, Saša Bertanjoli Marku

Projektni dan 8.a razreda odvijao se u učionici kemije (prezentacije),
a zatim u učionici engleskog jezika gdje su učenici pili čaj i jeli
kolače. U kuhinji su djevojčice pripremile krutone od kruha za
degustaciju maslinovog ulja. Djeca su bila vesela i zadovoljna.

**8.b razred - Tema "Vukovi i risovi u Istri"**

Voditelji: Helena Karaibrahimović, Vlasta Vincelj

Učenici 8.b razreda istražili su temu "Vukovi i risovi u Istri".
Otkrili su mnoge zanimljivosti i usvojili nova znanja na zanimljiv i
kreativan način.

**8.c razred – Tema „Hobotnice“**

Učenici 8.c razreda istražili su život hobotnica. Prvo su gledali dokumentarne video uratke o hobotnicama. Nakon toga dio učenika izrađivalo je veliku hobotnicu od papira, a dio učenika pripremalo je pitanja za kviz o hobotnicama. Na kraju su svi učenici u informatičkoj učionici odigrali kviz i ponovili stečeno znanje na projektnom danu. Učiteljice: Mia Macan i Tajana Velikanja

**Produženi boravak - 2.b i 3.b razred, tema "Ljekovite biljke zavičaja"**
Učenici 2.b i 3.b razreda su s učiteljicom produženog boravka Moranom
Janić obilježili Projektni dan obrađujući temu "Ljekovite biljke
zavičaja". Podatke o odabranim biljkama (bazga, kadulja, kamilica,
metvica, pelin, smilje, timijan) prikupljali su iz enciklopedija,
časopisa o zdravlju te s internetskih stranica, a zatim su nova
usvojena znanja iskoristili za izradu knjige koja sadrži dječji crtež
biljke, njen opis, ljekovito djelovanje na čovjeka te recept za
konzumaciju (čaj, sok, ulje, oblozi i sl.). Na sam dan obilježavanja
učenici su degustirali sokove i čajeve i bili zadovoljni načinom
realizacije odabrane teme.

**1.a razred - Tema "Koza"**

Učenici 1.a odlučili su naučiti nešto više o istarskoj kozi. Temeljem traženog napravili su jednostavno istraživanje i saznali neke zanimljivosti, korist te što jede koza. Svatko je opisao svoju kozu i dao joj ime. Naravno, trebalo je osmisliti i ispjevati pjesmu. Temeljem dobivenih podataka svaki učenik je napravio svoju slikovnicu. Na kraju dana, izabrali smo Miss i Mistera koze.

**1.b razred - Tema "Istarska ovca"**

Učenici 1.b razreda, učiteljica Adriana Toić Perković i psihologinja
Ana Ostojić za Projektni
dan istražili su o autohtonoj istarskoj ovci. Učenici su pogledali
kratak video o istarskoj ovci
te izradili plakat od papira i prave ovčje vune. U radionici mokrog
filcanja upoznali su se sa
samom tehnikom mokrog filcanja i filcanjem izradili ovčice. Radionica
je bila vrlo poučna,
zanimljiva i zabavna. Na kraju, učenici su odigrali igru asocijacije i crtali.

**1.a, 1.b, 4.a i 4.b razred - Tema "Biljke i životinje našeg zavičaja"**

Tijekom pripreme za održavanje Projektnog dana, učenici produženog boravka (1.a, 1.b, 4.a i 4.b) s učiteljicom Arianom i učiteljicom Karmen sastavili su "Slikopediju - biljke i životinje našeg zavičaja". Abecednim su redom složili sve biljke i životinje kojih su se male glavice mogle dosjetiti, a koje susrećemo u našem zavičaju. Na dan održavanja Projektnog dana umijesili su i ispekli kruh s ružmarinom te kušali kruh sa drugim začinima i maslinovim uljem. Učenici su se jako potrudili i uživali u ovom posebnom danu.

**Učenici 2.A, 2.B i 3.B razreda odabrali su zajedničku temu - LJEKOVITE BILJKE ZAVIČAJA.**

Prije samog projektnog dana učenici 2.a i 2.b razreda na satu Likovne kulture slikali su lavandu. Učenici 3.b razreda, Luka Petrović i Janko Perkov, izradili su plakat pod nazivom odabrane teme.
Projektni dan je bio podijeljen u tri dijela.
U prvom dijelu u goste nam je stigla Dubravka Orlić Bašlin, diplomirani agronom iz Svijeta biljaka iz Vodnjana. Održala je korisno i zanimljivo predavanje o uzgoju, namjeni i proizvodnji ljekovitog bilja. Učenici su tijekom predavanja imali priliku vidjeti, pomirisati i opipati sadnice biljaka.
U drugom je dijelu vjeroučiteljica Tamara Štebih s učenicima izrađivala osvježivač zraka od lavande kojeg su na kraju odnijeli kući.
U trećem dijelu učenici su ilustrirali jednu ljekovitu biljku po vlastitom izboru.